Na temelju članka 33. Statuta Općine Pribislavec („Službeni glasnik Međimurske županije“ broj 9/13, 2/18, 5/20, 8/21), a u skladu sa člankom 7., r.br. 34. Pravilnika o porezu na dohodak („Narodne novine“ broj 10/17, 128/17, 106/18, 1/19, 80/19, 1/20, 74/20, 1/21) načelnik Općine Pribislavec, dana 03.01.2022. godine donosi

**O D L U K U**

**O ISPLATI NOVČANE PAUŠALNE NAKNADE ZA PODMIRIVANJE TROŠKOVA PREHRANE SLUŽBENIKA I NAMJEŠTENIKA JEDINSTVENOG UPRAVNOG ODJELA OPĆINE PRIBISLAVEC**

**Članak 1.**

Visina novčane paušalne naknade za podmirivanje troškova prehrane službenika i namještenika Jedinstvenog upravnog odjela Općine Pribislavec određuje se u neoporezivom iznosu od 416,50 kuna mjesečno.

**Članak 2.**

Naknada iz članka 1. ove Odluke isplaćuje se do 10.-og u mjesecu, za period od 1. siječnja do 31. prosinca 2022. godine.

**Članak 3.**

Službeniku ili namješteniku Jedinstvenog upravnog odjela Općine Pribislavec koji je odsutan s posla u vremenskom periodu od mjesec dana ne isplaćuje se naknada iz članka 1. ove Odluke.

**Članak 4.**

Ova Odluka stupa na snagu s danom donošenja.

**OPĆINSKI NAČELNIK OPĆINE PRIBISLAVEC**

KLASA: 024-02/22-01/01

URBROJ: 2109-26-02-22-01

Pribislavec, 03.01.2022. godine

**Općinski načelnik Općine Pribislavec**

Matija Ladić, bacc.med.techn.